<classify> Benki ya CRDB imetangaza kuwa itakuwa mdhamini Mkuu wa Maonesho ya Pili ya Viwanda Mkoa wa Pwani.Mkurugenzi Mtendaji wa Benki hiyo, Abdulmajid Nsekela ameushukuru uongozi wa mkoa huo kwa kuishirikisha benki hiyo, na kwamba, mwaka jana ilikuwa mdhamini mkuu wa maonesho ya kwanza ya viwanda mkoani humo.Mkuu wa Mkoa wa Pwani Mhandisi Evarist Ndikilo amesema maonesho hayo na kongamano la fursa za biashara na uwekezaji mkoani humo vinatarajiwa kugharamu shilingi milioni 730.5-Nsekela amesema, benki hiyo itaendelea kushirikiana na uongozi wa mkoa huo na wadau wengine ili kufanikisha maonesho hayo kila mwaka.Kwetu ni fursa ya kibiashara, ni fursa ya kujitangaza lakini benki yetu ni benki ya kimkakati ambayo ni benki inayoendelea kushirikiana na jitihada zote zinazolenga kujenga uchumi. Lakini ni benki ambayo inawagusa wateja wake wa nchi nzima amesema Nsekela.Amesema jijini Dar es Salaam kuwa, maonesho hayo ni jambo zuri kwa kuwa lina mwelekeo wa kitaifa, lina tija kwa wateja wao, na linakuza ujasiriamali na viwanda nchini.Sasa hii ya mwaka huu naona itakuwa ni nzuri zaidi kwa maana ya mipango lakini niwapongeze kwa kuwashirikisha TSN na Tantrade ambao ni wadau wakubwa sana wa makongamano haya na wamesema wamefanya mikoa mingi kwa hiyo nina imani wamekutana na changamoto na mafanikioamesema.Amesema, ushiriki wao utaiwesha benki kuwafikia wateja kuwaeleza mapya waliyonayo na kupata yak kupata wateja wapya.Wadau waichukulie kama fursa kwanza kuna sehemu ya kujitangaza kwa masoko lakini kuna sehemu ya kutangaza bidhaa nchini kwa ajili ya kuzifahamu na kupata masoko ya nje amesema Nsekela.  <topic>: UCHUMI 